Muzej špijunaže, još jedna washingtonska atrakcija
Od otvaranja 2002. godine muzej je razgledalo tri i pol milijuna posjetitelja
Međunarodni muzej špijunaže, u Washingtonu, postao je jedna od najpopularnijih turističkih atrakcija u američkom glavnom gradu. Tri i pol milijuna posjetitelja posjetilo ga je otkako je otvoren, 2002. Među izlošcima su otrovne penkale, kišobrani-pištolji, hi-tech oprema za praćenje i prisluškivanje, te druga pomagala špijunskog zanata. Jedna stvar nije tajna – Međunarodni špijunski muzej jedno je od najčešćih odredišta turista koji posjećuju glavni grad. Tako ponosno kaže Peter Earnest, utemeljitelj i direktor muzeja nakon 35-godišnjeg staža u američkoj Središnjoj obavještajnoj agenciji, CIA-ji. Muzej u postavi pokazuje najveću zbirku špijunskih predmeta i pomagala ikad javno prikazanu, uključujući i minijaturne napravice za prisluškivanje, dizajnirane s ciljem da ne budu otkrivene. Povijesni korijeni špijunskog zanata najranije se nalaze o originalu knjige čija je suvremena kopija također izložena u muzeju – 'Umijeće ratovanja', autora Sun Tzua, dvije tisuće petsto godina star priručnik o strategiji ratovanja – ako može - bez borbe. Predmeti vezani uz špijuniranje, koji se nekad bili najčuvanije tajne, sada su izloženi svima na uvid. I, premda se ne otkriva niti jedna od današnjih velikih tajni špijuniranja, muzej se trudi ostati suvremen. Povjesničar muzeja Thomas Boghardt opisuje izazove koji se postavljaju pred posjetitelje u interaktivnoj postavi, nazvanoj 'Operacija špijuniranje', gdje oni moraju ući u trag ukradenoj nuklearnoj napravi putem tobožnje operacije CIA-je. Naravno, u svijetu špijunaže postoji i kontrašpijunaža. Traganje za tajnama špijuniranjem događa se i danas. A, prema Muzeju špijunaže, u Washingtonu je trenutno na djelu više špijuna nego u bilo kojem drugom gradu u svijetu.